Document ID: 32009D0840

ΑΠΌΦΑΣΗ 2009/840/ΚΕΠΠΑ ΤΟΥ ΣΥΜΒΟΥΛΊΟΥ
της 17ης Νοεμβρίου 2009
για την εφαρμογή της κοινής θέσης 2007/140/ΚΕΠΠΑ σχετικά με περιοριστικά μέτρα κατά του Ιράν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή θέση 2007/140/ΚΕΠΠΑ του Συμβουλίου, (1) και ιδίως το άρθρο 7 παράγραφος 2, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Στις 27 Φεβρουαρίου 2007 το Συμβούλιο καθόρισε την κοινή θέση 2007/140/ΚΕΠΠΑ σχετικά με περιοριστικά μέτρα κατά του Ιράν.
(2)
Σύμφωνα με το άρθρο 8 παράγραφος 2 της κοινής θέσης 2007/140/ΚΕΠΠΑ, το Συμβούλιο προέβη σε πλήρη επανεξέταση του καταλόγου των προσώπων και οντοτήτων, ως έχει στο παράρτημα ΙΙ, επί των οποίων εφαρμόζονται τα άρθρα 4 παράγραφος 1 στοιχείο β) και 5 παράγραφος 1 στοιχείο β) της κοινής αυτής θέσης.
(3)
Το Συμβούλιο κατέληξε στο συμπέρασμα ότι τα πρόσωπα και οι οντότητες που απαριθμούνται στο παράρτημα ΙΙ της κοινής θέσης 2007/140/ΚΕΠΠΑ θα πρέπει να εξακολουθήσουν να υπόκεινται στα προβλεπόμενα ειδικά περιοριστικά μέτρα.
(4)
Ο κατάλογος προσώπων και οντοτήτων θα πρέπει να τροποποιηθεί προκειμένου να ληφθούν υπόψη οι αλλαγές της κυβέρνησης και της διοίκησης στο Ιράν, καθώς και της κατάστασης των ενδιαφερομένων ατόμων και οντοτήτων.
(5)
Ο κατάλογος προσώπων και οντοτήτων που αναφέρεται στα άρθρα 4 παράγραφος 1 στοιχείο β) και 5 παράγραφος 1 στοιχείο β) της κοινής θέσης 2007/140/ΚΕΠΠΑ θα πρέπει να επικαιροποιηθεί αναλόγως,
ΑΠΟΦΑΣΙΖΕΙ ΤΑ ΕΞΗΣ:
Άρθρο 1
Το παράρτημα ΙΙ της κοινής θέσης 2007/140/ΚΕΠΠΑ αντικαθίσταται από το κείμενο που παρατίθεται στο παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα την ημέρα της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 17 Νοεμβρίου 2009.

Labels: 18
5
11